Mārtiņš Kleins

Mārtiņš Oskars Kleins (dzimis , miris ) bija latviešu kinooperators.

1966. gadā beidzis mācības Vissavienības Valsts Kinematogrāfijas institūta Kinooperatoru fakultātē Maskavā. Jau 1958. gadā sāka strādāt Rīgas kinostudijā par kombinēto uzņēmumu operatora asistentu, kinostudijā strādājis līdz 1990. gadam. Debitējis 1966. gadā kā līdzoperators filmai "Sūtņu sazvērestība". Bijis 21 mākslas filmas operators. Strādājis pie tādām filmām kā "Purva bridējs" (1966), "Pie bagātās kundzes" (1969), "Vella kalpi" (1970), "Nāves ēnā" (1971), "Pūt, vējiņi!" (1973), "Sprīdītis" (1985), "Maija un Paija" (1990). Tāpat uzņēmis vairākas dokumentālās filmas un kinohronikas sižetus. 1990. gadā sāka strādāt filmu studijā "Trīs".

1969. gadā kļuvis par Latvijas Kinematogrāfistu savienības biedru, 1978. gadā saņēmis Latvijas PSR Nopelniem bagātā mākslas darbinieka goda nosaukumu.

2003. gadā saņēmis V šķiras Triju Zvaigžņu ordeni.

Mārtiņa Kleina brāļadēls bija fotomākslinieks Valts Kleins.

 Atsauces 

 Ārējās saites 
 Mārtiņš Oskars Kleins filmas.lv

Kategorija:1938. gadā dzimušie
Kategorija:Rīgā dzimušie
Kategorija:2014. gadā mirušie
Kategorija:Latviešu kinooperatori
Kategorija:Latvijas PSR Nopelniem bagātie mākslas darbinieki
Kategorija:Triju Zvaigžņu ordeņa kavalieri